### 

### REPUBLIKA HRVATSKA

### URED DRŽAVNE UPRAVE U ISTARSKOJ ŽUPANIJI

#### Služba za opću upravu i društvene djelatnosti

ISPOSTAVA LABIN

## P O Z I V

za predupis djece u prvi razred

osnovne škole

Sukladno odredbama članka 19. Zakona o odgoju i obrazovanju u osnovnoj i srednjoj školi (“Narodne novine”, br. 87/08., 86/09., 92/10., 105/10., 90/11., 16/12., 86/12., 126/12., 94/13., 152/14. i 7/17.) i Pravilnika o postupku utvrđivanja psihofizičkog stanja djeteta, učenika te sastavu stručnih povjerenstava (“Narodne novine”, br. 67/14.)

p o z i v a j u s e

roditelji odnosno skrbnici djece, kojih je prebivalište na području Grada Labina, općina Raša, Kršan, Sveta Nedelja i Pićan, da **predupišu** djecu koja do 1. travnja 2018. godine navršavaju šest godina života i to djecu rođenu od **1. travnja 2011. do 31. ožujka 2012. godine**, kao i djecu kojoj je prošle školske godine odgođen upis ili iz drugih razloga nisu upisana u osnovnu školu, a školski su obveznici, radi evidentiranja polaznika **prvog razreda osnovne škole u školskoj godini 2018./2019.**

Vrijeme predupisa: **od 22. siječnja do 24. siječnja 2018. g.**

***od 9 – 12 sati***

Predupis se vrši u tajništvu osnovne škole najbliže mjestu prebivališta ili boravišta odnosno prema upisnom području sukladno Odluci.

Za dijete koje do 1. travnja 2018. ne navršava šest godina života, roditelj odnosno skrbnik može podnijeti pismeni zahtjev za prijevremeni upis u osnovnu školu **Uredu državne uprave u Istarskoj županiji, Ispostava Labin, Labin, Titov trg 11.**

Po izvršenom predupisu odnosno podnijetom zahtjevu za prijevremeni upis ili priv-

remeno oslobađanje od upisa u I. razred OŠ, roditelj odnosno skrbnik dobit će poziv za pregled djeteta, a nakon pregleda poziv s obavijesti o uvjetima i vremenu upisa u školu.